

**Уус-Алдан улууһун И.Н.Жирков аатынан Дүпсүн орто оскуолата**

**Саҥа Дьыл утреннига**

**“Золушка”**

**остуоруйа**

**(сценарий)**





Сивцева Варвара Матвеевна,

алын сүһүөх кылааһын учуутала

**Сыала:**

* Саҥа Дьыллааҕы сүргэни көтөҕүү, бырааһынньыктааҕы атмосфераны тэрийии
* Оҕолор, төрөппүттэр айар дьоҕурдарын арыйыы
* АҺыныгас санааны иитии, дьиктини-кэрэни кэрэхсии көрөргө үөрэтии. Остуоруйа геройдарын мөкү быҺыыларын өйдөөн көрөргө үөрэтии.
* Төрөппүттэри утренникка кытыннарыы, бэлэмигэр сырытыннарыы.

Зал иһэ киэргэтиллибит, зал ортотугар харыйа араас уотунан күлүмүрдүү оонньуур. Саҥа дьыллааҕы музыка тыаһыыр.

Саҥардыллыбыт остуоруйаҕа оонньууллар:

Остуоруйаһыт, Король, Фея, Тымныы оҕонньор — улахан дьон;

Ыытааччылар,Золушка, Принц, Маачаха, кыргыттар, паж-уол, гонцы, хаардар, феялар –оҕолор.

**Ыытааччы(Артем )-** Үтүө мааны күнүнэн, күндү оҕолор, ыалдьыттар!

Саргылаах Саҥа дьыл

Салаллан, сандааран

Күлүмүрдээн, күлэн-үөрэн

Тиийэн кэллэ биһиэхэ.

**Ыытааччы (Валя)**

Бу үтүө күн биһиэхэ

Үөрүүбүтүн үллэстэ

Оонньуу, күлэ-үөрэ кэлбиккитинэн

Итиитик-истинник эҕэрдэлиибит!

**Ыытааччы (Артем)-** Бүгүҥҥү бырааһынньыкка бары билэр остуоруйабыт геройдарын ынырдыбыт, ырыалаах-үнкүүлээх представление бэлэмнээтибит. Ол иьин бүгүн ким даҕаны санаарҕыа, соҕотохсуйуо суоҕа.

**Ыытааччы (Валя)-**

- Дорообо, саҥа дьыл,

Эйэни элбэтэн,



Олоҕу киэргэтэн,

Сахабыт кыраайын

Саргытын айсыахпыт,

Дорообо, Саҥа дьыл!

**Артем -** Эьигини барыгытын Саргылаах Саҥа дьылынан эҕэрдэлии кэллэ -оскуолабыт директора Валерий Валерьевич Рожин.

**Валя -**

Саҥа дьыл киэһээ

Барыбыт баҕа санаата туолар.

Саҥа дьыл киэһээ

Аптаах остуоруйабыт саҕаланар.

Сана дьыллааҕы утренникпытын саҕалыырбытын көҥүллээҥ.

*Аптаах, сана дьыллааҕы музыка тыаһыыр.*

**Остуоруйаһыт киирэр.**

Мин элбэх да элбэх остуоруйаны билэбин.

Олортон бүгүн биир саамай сөбүлүүр остуоруйабын

Саҥа Дьыл үөрүүлээх чааһыгар

Эһиэхэ кэпсиэхпин баҕарабын.

Ханнык эрэ саарыстыбаҕа, ханнык эрэ судаарыстыбаҕа олорбута эбитэ үһү биир хоруол. Кини биир собус-соҕотох уоллаах эбит- Принц.

*Хоруол уонна Принц музыка тыаһынан саалаҕа киирэллэр уонна сааланы эргийэн торуоннарыгар баран олороллор.*

**Остуоруйаһыт**

Хоруолбут аата Луи Второй диэн

Дыбарыаска торуонугар олорон

Остуоруйатын дойдутун салайар.

Кини бу олорон уолугар этэр (тахсан барар)

**Хоруол.**

Уолчааныам,мин

Маннык быһаарыыны ылынным.

Саҥа Дьылынан



Норуоппутун үөрдээри,

Саҥа Дьыллааҕы баал тэрийэбит дуо?

**Принц** (Антон)

Аҕаа,

Тэрийиэххэ, тэрийиэххэ

Мин үөрүүнү кытары сөбүлэһэбин.

Кимнээҕи баалга ыҥырабыт?

Барыларын ыҥырыахха.

Уонна кэлэлэллэрин курдук

Укааста таһаар.

**Хоруол**

Түргэнник сүүрэр атахтаах,

Кытыгырас сүүрүктэрим

Королевствобытын кэрийэн,

Хоруол билллэриитин норуокка иһитиннэриҥ эрэ.

Саҥа Дьыллааҕы бырааһынньыкка

Хоруол барыгытын күүтэр.

*Хоруол тахсар.*

*Хоруол сүүрүктэрэ (Сева, Сардана) сүүрэн киирэллэр. Торж.музыканан доҕуһуоллатанн биллэриини иһитиннэрэллэр.*

*Фанфардар тыаһыыллар.*

**1-сүүрүк-Сева. Остуоруйа Королевствотын олохтоохторугар**

**2-сүүрүк- Сардаана. Хоруол Луи Второй укааһа**!

**Иккиэн.** Королевство олохтоохторун хоруол Саҥа Дьыллааҕы бырааһынньыкка ыҥырар.

*Фанфардар тыаһыыллар. Сүүрүктэр тахсан бараллар. Остуоруйаһыт киирэр. .*

**Остуоруйаһыт.**

Ханнык эрэ саарыстыбаҕа, ханнык эрэ судаарыстыбаҕа

Золушка диэн дьадаҥы кыысчаан олорбута.

Маачаха ийэтигэр хамначчыттыыра.

Эрэйдээхтик, кыһалҕалаахтык олорбута

Дьиэ үлэтин барытын толороро.

Дьиэни хомуйуу, сууйуу, ыраастааһын,

Аһыыр аһы астаааһын,

Эдьиийдэригэр остуоруйа кэпсээн

Утутуу, сынньатыы.

Кини эбээһинэһэ этэ.

*Сценаҕа маачаха (Парасковья Иннокентьевна) икки кыыһынаан (Наташа,Лера) киирэр.*

Маачаха *(Парасковья Иннокентьевна)*

Мин кырасаабыссаларым!

Мин кэрэчээнэлэрим!

Баалга барарга бэлэмнэниҥ-

Хоруол биһигини баалга ыҥырбыт.

Принц баҕар бииргитин эмэ кэргэн ылыа.

Наташа**:**Принц миигин таптыыра буоллаар!

Лера: Суох, миигин таптыаҕа!

**Мачеха:**Онтон марбабыт ханнаный?

*Кыргыттар, маачаха сиэркилэ иннигэр туран киэргэнэллэр, бэйэлэрин көрүнэллэр. ( танец.)*

*Золушка (Дьулуйаана) киирэр*.

**Золушка (Дьулуйаана)**.

Ийэкээм, онтон мин?

Миигин баалга

Илдьэ барыаххыт дуо?

**Мачеха.**

Бастаан дьиэҥ таһын хаарын күрт,

Онтон садка ыллыктары ыраастаа,

Иһиккин сууй, быылгын сот

Уонна 3 куул гречкалаах гороҕу ыраастаа,

Гороҕун туспа, гречкатын туспа.

****

**Кыргыттар**

Сарсыардааҥҥа диэри бүтэрбээт! Бүтэрбэт. Хантан бүтэриэй...Һы-һы

**Маачаха**

Кыргыттарыам, барыаҕыҥ,

Баалга барар кэммит кэллэ!

*Маачаха кыргыттарынаан тахсан бараллар. Золушка харыйа таһыгар кэлэн сиппиир ылан хаары харбаан барар.*

*Музыка тыаһыыр, Золушка үҥкүүлүүр.*

**Остуоруйаһыт.**

Бу куһаҕан быһыы буолла. Золушка баалга барыан сөптөөх эрээри барбата. Бары бырааһынньыктыы, үөрэ-көтө бардылар, арай кини эрэ үлэлии хаалла.

*“Золушка» киинэ музыкатыгар Золушка хаары харбыыр..*

**Золушка:**

Баалга сылдьыахпын наһаа да баҕардыым

Барбыт киһии, саатар кыратык көрбүт киһи

Онно ким миигин илдьиэҕэй,

Кыайан барбат буоллаҕым.

***Музыка тыаҺынан доҕуһуоллатан аптаах-*** *фея киирэн кэлэр. (Алена Афанасьевна)*

**Фея** *(Алена Афанасьевна)*

– Золушка, эйигин көрөрбүттэн наһаа үөрэбин.

Эн кыһалҕаҕыҥ барытын билэбин,

Онон, Эйиэхэ көмөлөһүүм эрэ

Дьэ-эрэ, кырачаан феяларым

Түргэнник кэлиҥ эрэ

Золушканы үөрдэҥҥит

Үҥкүүлээн көрдөрүҥ эрэ.

**

*Маленькие феи исполняют танец****.(Танец Фей*** *)*

**Фея***(Алена Афанасьевна)* :

Дьэ, күлэр-үөрэр,

Мичээрдиир буоллуҥ.

Аны билигин баалга барардыы бэлэмҥин.

Баалга кэтэр былааччыйаҕын кэт (Золушкаҕа фартугун, былаатын устарыгар көмөлөһөр)

Ол эрээри сарсыардааҥҥа диэри

Олох сылдьыбаккын, көҥүллэммэт.

Чаһы 12 чааһы оҕуста да,

Бырааһынньыктааҕы таҥаһыҥ сүтүө,

Боростуой ырбаахылаах буола түһүөҥ.

Фея кэнниттэн Паж-уол киирэр, илиитигэр туфлялаах.

**Мальчик-паж (Дима).**

Мин аптаах киһи буолбатахпын,

Аптаах киһи буоларга үөрэнэбин

Эйиэхэ мин икки хурустаал түүппүлэлэри бэлэхтиибин.

Кинилэр эйиэхэ дьолу аҕалыахтара.

**Фея (А***лена Афанасьевна)*

Түүпүлэлэргин түргэнник кэтэ оҕус.

*(Золушка түүпүлэлэрин кэтэр)*

**Золушка (Дьулуйаана). Баһыыба**!

**Фея :**

Этэҥҥэ айаннаа!

Ол эрээри, чаһыыгын умнума!

*(Фея уонна Мальчик-Паж бараллар).*

*(Золушка түргэнник хааман барар).*

****

**Остуоруйаһыт (сцена кэнниттэн)**

Онтон дыбарыаска карнавал үгэнэ буола турар. Ыалдьыттар бары харыйа таһыгар үҥкүүлүү сылдьаллар.

**Хоруол:**

Музыканнар,өссө күүскэ, улаханнык оонньооҥ! Үҥкүүлээҥ, үөрүҥ-көтүҥ

*Музыка тыаһыыр. Хоруол уолунаан троннарыгар баран олороллор. Ол кэмҥэ танец Снежинок (Тая, Сардана, Саша, Валя, Ньургуйаана)*

*(Принцка Золушка эдьиийдэрэ сүүрэн кэлэллэр)*

**Наташа:**Үрдүк сололоох Принц! Миигин кытары үҥкүүлээ!

**Лера:** Суох.миигин кытары үҥкүүлүүр!

**Наташа:** Көрүүй, Үрдүк сололоох Принц! Мин барыларыттан үчүгэйбин!

**Лера:**Суох, Миигин көрүҥ!

**Мачеха:** Кыргыттарыам, көмүстэриэм!Кыыһырсымаҥ, бүтүҥ!

*(Остуоруйаһыт уонна Золушка киирэллэр)*

**Остуоруйаһыт**

Үрдүк сололоох Хоруолбут!

Эһиэхэ уонна ыалдьыттарга

Биир дьикти кэрэ ыалдьыты

Кытары билиһиннэриэхпин баҕарабын!

**Принц (Антон).**

Дьикти, билбэт кыысчааным,

Үҥкүүгэ ыҥырарбын көҥүллээ!

**- Вальс.**

- онтон бары “Добрый жук» үҥкүүнү үҥкүүлүүллэр**.**

**Хоруол**.

Уолчааным уонна кэрэ кыысчаан!

Наһаа үчүгэйдик үҥкүүлээтигит.

Мин олус да олус үөрдүм.

Баалбыт салҕанар.

****

**Ыытааччы (Валя)**

Биһиги баалбытыгар араас остуоруйалар геройдара бырааһынньыктыы кэлбиттэр.

Бастакынан эһигини эҕэрдэлииллэр

1.Остуоруйа дойдутун ыалдьыттара (1 кылаас)

2.12 ый остуоруйа геройдара.(2 кылаас)

**Хоруол:**

Аата үчүгэйдик эҕэрдэлээтэхтэрин. Баһыыбаларыҥ.

Күндү ыалдьыттаар,

Саҥа дьыл түүн ыра санааҕыт,

Тугу баҕарбыккыт барыта туолар дииллэр.

Дьэ эрэ, күндү ыалдьыттарым

Баҕа санааҕытын ыраланыҥ.

Сотору чаһыыбыт 12 чааһы охсуоҕа

Саҥа сыл буолара 5 мүнүүтэ хаалла.

(12ч чааһы охсор, Золушка сүүрэн тахсан барар)

**Принц (Антон)**

Кэрэчээнкыысчаан, ханна бардыҥ  
Барыма, хаал

*(Принц Золушка кэнниттэн сүүрэр).*

**Хоруол.**

Кэрэ кыыс барда.Эчи хомолтотун!

**Принц (Антон).**

Хурустаал түүппүлэтэ эрэ хаалла.

Кэрэчээн кыыс ханна бардаҕай,

Кинитэ суох мин кыайан олорбоппун.

Кинини көрдүү бардым.(тахсан барар)

**Хоруол:**

Күндү ыалдьыттарбыт, үөрүҥ-көтүҥ.

Бырааһынньыкпытын салҕыыбыт.

****

**Ыытааччы (Артем)**

Эһигини эҕэрдэлииллэр.

-Белоснежка уонна 7 гномов.(3кылаас)

(Принц киирэр)

**Принц (Антон) дыбарыаска төттөрү кэлэр:**

-Мин тыаны кэрийдим да, Золушканы булбатым.

**Фея** *киирэр.*

*-Күндү Принц*

Бүгүн Саҥа Дьыл. Ким да санаатын түһэрбэт күнэ.

Хата Тымныы оҕонньорбутун уонна Хаарчаананы

Көмөҕө ыҥырыаҕыҥ эрэ.

Бары бииргэ –Тымныы оҕонньор диэн ыҥырыаҕыҥ-3 төгүл

(Оҕолор ыҥыраллар)

(Залга Тымныы оҕонньор Хаарчааналыын киирэллэр. Золушканы сиэтэ сылдьаллар.Принцкэ аҕалаллар)

Принц Золушкаҕа түүппүлэтин биэрэр(уунар)

-Бу хурустаал түүппүлэҕин кэтэ оҕус.

Золушка кэтэр. Принц, Золушка, Тымныы оҕонньор, Хаарчаана уонна Хоруол илиилэриттэн ылсан зал ортотугар киирэллэр:

**Тымныы Оҕонньор**

Күндүтүк саныыр көмүстэрим, ахтылҕаннаах доҕотторум, ахсынньы ый аам-дьаам тымныытыгар ыраахтан үрдүк хайалары уҥуордаан, аар тайҕалары сыыйан, халыҥ хаары кэһэн,таба көлөнөн сиэн кыыспынаан айаннаан кэллибит.

**Хаарчаана**

Дорооболоруҥ, о5олоор,

Хара тыаҕа, халыҥ сискэ

Эьэм Тымныы оҕонньордуун

Иккиэйэҕин эрэ

Хаар үүтээҥҥэ олоробут.

Онтон бүгүн эьигинниин



Саҥа Дьылы көрсөөрү

Эьэкээммин кытары

Эһиэхэ тиийэн кэллибит.

**Тымныы Оҕонньор**

Бары олус улааппыккыт, тупсубуккут, киһи билбэт дьоно буолбуккут. Үөрэххитигэр хайдаххытый?

**Оҕолор –** үчүгэй

**ХААРЧААНА**

Эһээ, быйыл күһүн оскуолаҕа саҥа оҕо бөҕө үөрэнэ киирбиттэр үһү. Ол кырдьык дуо? Ханна баалларый? Илиигитин уунан көрдөрүҥ эрэ! (оҕолор ууналлар)

**Тымныы Оҕонньор**

Кырдьык. Оскуолаҕа үөрэнэр хайдаҕый? Ситиһиилээхтик, бэрээдэктээхтик үөрэнэргититтэн олус үөрэбин.

**ХААРЧААНА**

Манна араас маскарадтаах оҕо элбэҕиин, көрөргө тугун үчүгэйэй?

**Ыытааччы (Валя) -**Күндү эһэбит уонна Хаарчаана олорон сынньаныҥ. (Тымныы Оҕонньор, Хаарчаана олороллор)

**Хоруол**

Остуоруйабыт хаһан да бүппэтин,

Бука бары дьоллоох буолуҥ

**Паж (Дима)**

Ким эйэҕэс майгылаах

Аптаах киһи буолан,

Дьоннорго куруутун

Үөрүүнү бэлэхтээтин

**Фея (Алена Афанасьевна)**

Саргылаах Саҥа дьыл

Салаллан кэлбитинэн

Күүтүүлээх кэрэ кэммит

Күлүмүрдээн кэлбитинэн

Барыгытын эҕэрдэлиибин.



**1 кыыс-Наташа***(өрө көтөҕүллүүлээхтик)*

*Мин кэлэр сылтан күүтэбин*

*Элбээх да элбэх бэлэҕи,*

*Кимиэхэ да суох*

*Кыраһыабай былааччылары, киэргэллэри.*

**Маачаха**

Мин баҕарабын кэлэр сылга

- хоруол күндү бэлэҕин

Баҕарабын өссө хоруол-

Миигин кэргэн ылыаҕын

**2кыыс-Лера**(ытамньыйа2)

Өссө мин принци хантан булабын?

Арай кыраныысса таһыттан!

Тымныы Оҕонньор миэхэ

Принци булуохпун

Путевканы бэлэхтээ.

**Принц (Антон)**

Саҥа Дьылга мантан ордук үчүгэй бэлэҕи күүппэтэҕим даҕаны!

**Золушка**

Баалга сылдьыам,

Принци көрсүөм диэн

Түһээн да көрбөтөҕүм.

*Саҥа дьыллааҕы ырыа – «Чаҕылый, чаҕылый”бары ыллыыллар*

*Флешмоб*

**Фея**

Бырааһынньык кэмин тупсарар

Бастыҥнартан бастыҥ маскарадтары,

Сүүмэрдээн таларга

Көрөөччү дьүүлүгэр

Көстүүлээх буоллун диэн

Флешмоб үҥкүүгэ

Бастаан **тигии маскарадтаахтары** ыҥырабын.

Билигин **бэлэм** **тигии маскарадтаахтары** ыҥырабын.

Аны **бу сыл символын маскарадтарын** ыҥырабын.



**Тымныы Оҕонньор**

Мин бирииспэр дуобакка күрэхтэһии, араас конкурстар буолбут буолуохтаахтар. Хаарчаана, кыайбыт оҕолорбор анал бэлэхтэрбин туттарыахха эрэ.

* «Лучший игрок по шашкам на призы Деда Мороза»
* “Лучшая новогодняя поделка”(бэлэхтэри туттарыы)

**Тымныы Оҕонньор**

Күндү оҕолор, бары үчүгэйдик үөрэниҥ диэн алгыыбыт.

Мин барарым чугаһаата. Сылайдым. Сиэним Саҥа Дьыл уолчаан кэлиэхтээх. Мин киниэхэ бу паапкабын туттарыахтаахпын.

Оҕолоор. Сиэним уолчааны Саҥа Дьылы ыҥырыаҕыҥ. Бары бииргэ

Саҥа Дьыл! Саҥа дьыл!

Музыка тыаьыыр.

**1 кылаас кыргыттара**

**Сана Дьыл уолчаан киирэр**.

**Саҥа дьыл** (киирэр, хоьоон этэр)

Мин Саҥа Дьыл буолабын

Саҥа сылы аһатабын,

Тымныы Эһээ Оҕонньору

Сынньалаҥҥа атаарабын.

Үгүс элбэх эрэллээх

Саҥа сылга үктэнэбин

Үгүс үтүө санаалаах

Саҥа дьылы аһабын.

**Тымныы Кыһын Оҕонньор**

-Дьэ сиэним уолчаан, эйиэхэ бу паапкабын туттарабын (паапканы биэрэр) Оҕолору көрө сырыт, манна туох ситиһиилээхтэрин түмэн ис.

**Төрөппүттэр эҕэрдэлэрэ.**

Саҥа дьыл аҕаллын эһиэхэ

Самныбат саргылаах дьылҕаны,

Сиргэ баар хас биирдии киһиэхэ

Үтүөнү, кэрэни, үөрүүнү,



Дэлэттин сайаҕас санааны,

Киһиэхэ амарах сыһыаны,

Кэхтибэт кэнчээри үөскээтин,

Кэлэр кэм кэскилэ кэҥээтин.

Кэлэр Саҥа Дьыл элбэх үөрүүнү,

Ситиһиини бэлэхтээтин

**Фея.** Чэйиҥ эрэ, оҕолоор,

Хоробуоттаан эргийиэҕиҥ (Бука бары хобуоттууллар)

**(“В лесу родилась елочка”, “Маленькая елочка” хороводтар,**

**фонограмма тыаһыыр)**

**Хаарчаана**

Чулууттан чулуу

Бастыҥтан бастыҥ маскарадтарга

Сэмэй бириистэри туттарабын. (бэлэхтэри туттарыы)

-**Тигии маскарадтарга**

**-Готовай маскарадтарга**

**-Бастыҥ Символ года маскарадка**

**Ыытааччы (Валя).** Тыл бэриллэр директоры иитэр үлэҕэ завугар Надежда Андреевна Дорофееваҕа

**Тымныы Кыһын Оҕонньор**

Аны билигин барыгытыгар кэһиилэрбин, бэлэхтэрбин туттарарбын көҥүллээн (подароктары туттарыы)

Кылаас салайааччыта бэлэх туттарар – Тымныы Оҕонньорго, Хаарчаанаҕа, Сана дьылга.

**Флешмоб үҥкүү.**

**Тымныы Оҕонньор,Хаарчаана**

Дьэ Оҕолоор, биһиги бардыбыт. Көрсүөххэ диэри! **/Музыка тыаһыыр, тахсаллар/**

**Остуоруйаһыт-** Оҕолоор, наһаа үчүгэй бырааһынньык буолла. Манан биһиги Саҥа Дьыллааҕы остуоруйабыт түмүктэнэр.